छत्तीसगढ़ में कांग्रेस के रणनीतिकारों ने मंदिर दर्शन का जो चार्ट तैयार किया है उसमें हिन्दू मंदिरों के आलावा सतनामी समाज के तीर्थ भी शामिल हैं. नेताओं का मानना है कि इससे कांग्रेस को संजीवनी मिलेगी. वहीं, बीजेपी का चुनावी हथियार उसी पर आजमाने का मौका मिलेगा. एआईसीसी को भेजी गई मंदिरों की लिस्ट में कांग्रेस के महत्वपूर्ण नेताओं की चुनाव प्रचार रैली और यात्रा इन्हीं मंदिरों के आस-पास से गुजरेगी. राहुल गांधी हों या फिर और कोई नेता, एआईसीसी द्वारा तय किए गए मंदिरों में उन्हें दस्तक देना होगा. इसके लिए उन्हें यह भी निर्देशित किया जाएगा कि उस मौके के मीडिया कवरेज की बेहतर व्यवस्था बनाई जाए.